

Hydref 2019

**Disgrifiad Swydd**

**Swyddog Datblygu Cymraeg Byd Busnes (llawn amser)**

A hoffech weithio gydag un o’r prif fudiadau sy’n hyrwyddo’r defnydd o’r Gymraeg ar hyd a lled Cymru?

Mae Mentrau Iaith Cymru yn cynnig gwasanaeth i gefnogi busnesau bach a chanolig (SME) i gynyddu eu defnydd o’r Gymraeg. Gweithredir y prosiect cyffrous hwn mewn partneriaeth â Llywodraeth Cymru a fel rhan o hyn, rydym yn chwilio am swyddog datblygu i weithredu’r prosiect yng Nghaerffili a Merthyr Tudful.

Mae’r swydd hyn yn gyffrous ac yn galw am unigolyn hyblyg, brwdfrydig a hyderus sydd yn gallu meistroli nifer o elfennau amrywiol sydd ynghlwm â’r gwaith o ddylanwadu a pherswadio busnesau sector breifat i gynyddu eu defnydd o’r Gymraeg.

Bydd gofyn gallu teithio i amryw o leoliadau ledled Cymru yn ôl y galw.

Posibilrwydd o weithio yn swyddfa’r Fenter Iaith leol (gweler yr atodlen am fwy o wybodaeth)

**Prif Feysydd Gwaith y Swyddogion Datblygu Busnes**:

* Cyswllt lleol wyneb yn wyneb gyda busnesau
* Cynnig cefnogaeth wedi’i deilwra ar gyfer anghenion busnesau unigol
* Gweithredu twlcit sector breifat (a ddatblygir ar y cyd â Llywodraeth Cymru) a chadw cofnod o gynnydd
* Cydlynu negeseuon strategol lleol (ar y cyd â siambrau masnach, Busnes Cymru, BIDs, Comisiynydd ayyb)
* Cynnal digwyddiadau busnes lleol a phrosiectau hyrwyddo

**Dyletswyddau**

* Sefydlu perthynas gyda busnesau bach lleol a SMEs er mwyn adnabod busnesau sydd yn awyddus i gynyddu eu defnydd o’r Gymraeg
* Gweithio gyda busnesau sydd wedi eu hadnabod fel rhai i’w targedu er mwyn datblygu cynllun gweithredu ar gyfer datblygu’r Gymraeg o fewn y busnes
* Sicrhau cyswllt rheolaidd gyda’r busnesau a gweithredu system monitro rheolaidd i’r gwaith gan ddilyn proses monitro a gwerthuso sydd wedi sefydlu yn genedlaethol rhwng Mentrau Iaith Cymru a Llywodraeth Cymru
* Cyfrannu at gyfeiriad strategol y cynllun trwy Rhwydwaith Cenedlaethol Swyddogion Cymraeg i Fusnes
* Cynnal Fforwm Cymraeg i Fusnes yn lleol er mwyn cydlynu negeseuon strategol yn lleol ymysg ymarferwyr sydd yn gweithio gyda busnesau o ddydd i ddydd (megis swyddogion Busnes Cymru, Comisiynydd y Gymraeg, Siambrau Masnach ac unrhyw sefydliadau perthnasol ychwanegol)
* Cynnal a mynychu digwyddiadau i fusnesau bach a chanolig er mwyn hyrwyddo manteision y Gymraeg ym myd busnes (megis Brecwast Busnes ayyb)
* Cefnogi ymgyrchoedd cenedlaethol i hyrwyddo’r Gymraeg ym myd busnes gan drefnu digwyddiadau ac ymgyrchoedd lleol i hyrwyddo’r negeseuon
* Cyfrannu at gynllunio ymgyrchoedd cenedlaethol trwy sicrhau adborth i Grŵp Marchnata Cenedlaethol Cymraeg i Fusnes
* Mynychu cyrsiau hyfforddiant a chyfarfodydd perthnasol
* Cadw cofnodion drylwyr o gynnydd yn y gwaith gan ddilyn prosesau cenedlaethol a gytunwyd rhwng Mentrau Iaith Cymru a Llywodraeth Cymru
* Creu astudiaethau achos yn ôl y galw i dystiolaethu
* Ymgymryd ag unrhyw dasgau a gofynion eraill rhesymol

**Sgiliau / Profiad hanfodol**

* Y gallu i gyfathrebu yn effeithiol gyda pherchnogion busnesau a swyddogion proffesiynol yn y maes busnes
* Y gallu i ddylanwadu ac annog yn effeithiol, yn enwedig gydag unigolion busnes proffesiynol
* Y gallu i drefnu digwyddiadau cyhoeddus yn effeithiol
* Yn drefnus ac effeithiol, ac yn meddu ar sgiliau cyfathrebu a sgiliau rhyngbersonol o safon uchel.
* Y gallu i drefnu gwaith heb gyfarwyddyd uniongyrchol gan ddatblygu syniadau a strategaethau newydd.
* Y gallu i gydweithio ag eraill ac ennyn diddordeb a brwdfrydedd.
* Sgiliau cyfrifiadurol da.
* Yn meddu ar drwydded yrru lân a chyfredol a defnydd o drafnidiaeth eich hunan.
* Yn rhugl ddwyieithog (Cymraeg a Saesneg) - ar lafar ac ysgrifenedig.

**Sgiliau / profiad dymunol-**

* Profiad o reoli neu rhedeg busnes
* Profiad o reoli cyllid/ cyllidebau
* Profiad o gydlynu gweithgareddau
* Profiad o drefnu cynadleddau a/ neu gydlynu cyfarfodydd
* Profiad o ysgrifennu adroddiadau
* Profiad a dealltwriaeth o waith y sector breifat yng Nghymru
* Dealltwriaeth o waith MIC, Mentrau Iaith a phartneriaid sy’n ymwneud â’r maes hyrwyddo’r Gymraeg o fewn y sector breifat
* Dealltwriaeth o bolisi iaith a’r maes cynllunio iaith yng Nghymru

\*Diwedd\*